  Туспуктэм: t.me/elvira_pinchuk Майя Бывальцева Киясаысь ёрос эмъюртэ выль гематологической анализатор вуиз, тӥрлык вирез рос-прос эскерыны луонлык сётоз. Со сярысь Удмуртиысь кивалтэтлэн тӧроезлэн воштӥсез Эльвира Пинчук телеграм-каналаз ивортӥз. « Лабораториын со тужгес кулэ тӥрлык – толэзяз 1,5 сюрс пала эскеронъёс соин ортчытъялозы » Эльвира Пинчук, Удмуртиысь кивалтэтлэн тӧроезлэн воштӥсез Солэн кылъёсызъя, аппаратэз элькун коньдэт чотын басьтӥзы. Алиез тӥрлыксы 7 арлэсь трос ужаз ни, берло аръёсы ӵем тӥяськылӥз. Лабораториын ужасьёс – эмчи но куинь лаборантъёс – туала анализаторлэсь луонлыкъёссэ дунъязы ни, со ваньзэ оскымон, ӟечлыко, ӝог лэсьтэ. Тодэ вайытом, азьвылгес эмъюртэ сакыр диабетэз шараяны юрттӥсь тӥрлык басьтӥзы вал. Тегъёс: Тазалык тӥрлык эмъяськонниос Кияса Удмуртия  